laion/Wikipedia-Exotic huggingface dataset:
লারিভে দাঁ ত্রাঁ অঁ গার দ্য লা সিওতা

লারিভে দাঁ ত্রাঁ অঁ গার দ্য লা সিওতা (ফরাসি: L'Arrivée d'un train en gare de La Ciotat) ১৮৯৫ সালে নির্মিত মাত্র ৫০ সেকেন্ড দৈর্ঘ্যের একটি ফরাসি প্রামাণ্য চলচ্চিত্র। এটি নির্মাণ করেছিলেন প্রাচীনতম চলচ্চিত্রকার হিসেবে খ্যাত লুমিয়ের ভ্রাতৃদ্বয়। চলচ্চিত্রটির ফরাসি নামের বাংলা অনুবাদ হল লা সিওতা রেলস্টেশনে একটি ট্রেনের আগমন। ১৮৯৫ সালের ২৮শে ডিসেম্বর লুমিয়ের ভ্রাতৃদ্বয়ের প্রথম চলচ্চিত্র প্রদর্শনীর সময় এটি দেখানো হয়নি, বরং প্রথম জনসম্মুখে প্রদর্শিত হয়েছিল ১৮৯৬ সালের জানুয়ারিতে। অনেকে মনে করেন, এই চলচ্চিত্রটিই প্রথম মানুষকে জানিয়েছে যে চলচ্চিত্রও শিল্প হতে পারে। সিনেমাটিতে ক্যামেরার কোন নড়াচড়া নেই, রেললাইনের বেশ কাছে রাখা ক্যামেরাটির মাধ্যমে দেখানো হয়েছে একটি ট্রেন স্টেশনে এসে থামল এবং মানুষ ওঠানামা শুরু করল। এই ছোট্ট চলচ্চিত্রটিকে ঘিরেই একটি জনপ্রিয় নাগরিক পুরাণ গড়ে উঠেছে। কথিত আছে ৫০ সেকেন্ডের এই চলচ্চিত্র দেখে অনেকে ভেবে বসেছিল ট্রেনটি সরাসরি তাদের দিকে আসছে, প্রেক্ষাগৃহের অনেকে তাই ভয়ে পেছনে চলে গিয়েছিল। L’Arrivee d’un train, 1895 ওয়েব্যাক মেশিনে আর্কাইভকৃত ১৭ নভেম্বর ২০১৫ তারিখে, Vorontzov.com লারিভে দাঁ ত্রাঁ অঁ গার দ্য লা সিওতা- এর মাধ্যমে চলচ্চিত্রর জন্মের কথা ওয়েব্যাক মেশিনে আর্কাইভকৃত ২৩ জুন ২০১২ তারিখে, চিনেচিত্তা
প্যাট নিক্সন

থেলমা ক্যাথরিন প্যাট রায়ান নিক্সন (জন্ম মার্চ ১৬, ১৯১২; মৃত্যু জুন ২২, ১৯৯৩) মার্কিন যুক্তরাষ্ট্রের ৩৭তম রাষ্ট্রপতি জেরাল্ড ফোর্ডের সহধর্মণী এবং ১৯৬৯ সাল থেকে ১৯৭৪ পর্যন্ত মার্কিন যুক্তরাষ্ট্রের ফার্স্ট লেডি। Richard Nixon Foundation biography of Pat Nixon White House biography on Pat Nixon ওয়েব্যাক মেশিনে আর্কাইভকৃত ১৫ সেপ্টেম্বর ২০০৮ তারিখে Video of funeral services for Pat Nixon, 1993 ওয়েব্যাক মেশিনে আর্কাইভকৃত ৩ এপ্রিল ২০১২ তারিখে Donald Greyfield (Jan 01, 2001)। "Pat Nixon"। Presidential First Lady (ইংরেজি ভাষায়)। ফাইন্ড এ গ্রেইভ। সংগ্রহের তারিখ Aug 18, 2011।  এখানে তারিখের মান পরীক্ষা করুন: |তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (ইংরেজি)
বড় বসন্ত বৌরি

বড় বসন্ত বৌরি (Psilopogon asiaticus) (ইংরেজি ভাষায়:Blue-throated Barbet), নীল গলা বসন্তবৌরি, বড় বসন্ত বাউরি, বড় বসন্ত বাওড়ী বা ধনিয়া পাখি মেগালাইমিডি (Megalaimidae) পরিবার বা গোত্রের অন্তর্গত দক্ষিণ ও দক্ষিণ-পূর্ব এশিয়ার এক প্রজাতির ফলাহারী পাখি। আই. ইউ. সি . এন. বড় বসন্ত বৌরিকে Least Concern বা নূন্যতম বিপদগ্রস্ত প্রজাতি হিসেবে তালিকাভুক্ত করেছে। বাংলাদেশ, ভারত, পাকিস্তান, নেপাল, ভুটান, মিয়ানমার, থাইল্যান্ড, লাওস, ভিয়েতনাম এবং চীনের দক্ষিণাঞ্চল বড় বসন্ত বৌরির প্রধান বিচরণস্থল। বড় বসন্ত বৌরির মুখাবয়ব, গলা ও বুকের উপরের দিক দৃষ্টি-আকর্ষী গাঢ় আসমানী নীল- যার জন্য প্রজাতিটির ইংরেজি নাম Blue-throated Barbet। বাকি সারা দেহ কলাপাতা-সবুজ। লাল মাথার উপরে চূড়া বরাবর হলুদ ও কালো পরপর দুটি পট্টি। বুকের দুইপাশে একটি করে সিঁদুরে লাল ছোপ। ভ্রু নীলাভ যার উপরে কালো ডোরা, যেটি মাথার কালো পট্টির সাথে যুক্ত হয়েছে। ভারি ঠোঁট; ঠোঁটের সামনের অর্ধেক কালো, বাকি অংশ হয় নীলাভ নাহয় নীলের উপরে হলুদের আভাযুক্ত। পা ধূসর বা পাটকিলে বর্ণের। চোখের তারা লালচে। চোখের চারিদিকে লাল পট্টিবিশিষ্ট চামড়া দেখা যায়। স্ত্রী ও পুরুষ পাখি দেখতে একই রকম, কেবল কমবয়েসীগুলোর চেহারায় বয়স্কদের লাল-নীলের চাকচিক্য থাকে না। দৈর্ঘ্যে কমবেশি ২৫ সেন্টিমিটার। বড় বসন্ত বৌরি সাধারণত ছোট ছোট দলে একসাথে থাকে। অনেকসময় ৩০-৪০ জনের বড়বড় দলেও থাকতে দেখা যায়। সাধারণত শীতকালে এবং বড় কোন খাদ্যের উৎসকে কেন্দ্র করে এরা বড় দল গঠন করে, যেমন বটগাছ। বড় দলগুলোতে খাদ্যকে কেন্দ্র করে এদের মধ্যে পারস্পরিক শত্রুতা দেখা যায়। চিৎকার করে ‘কুটুরু-কুটুরু-কুটুরু’ শব্দে প্রায় সারাদিন ধরেই ডাকে। শীতকালে কম ডাকে। যেখানে এরা বাস করে সেখানকার লোকজনের কানে তালা লাগিয়ে দেয়, মিনিটে তিরিশবার পর্যন্ত ডাকতে পারে। পাতার রঙে নিজেদের রঙকে ঢেকে রাখলেও এদের উপস্থিতি সহজেই টের পাওয়া যায় কেবল এই ডাক থেকেই। একটা বড় বসন্ত বৌরির ডাকের প্রত্যুত্তরে আরেকটার ডাক শোনা যায়। সাধারণত বনাঞ্চল কিংবা যেখানে বেশি গাছ-পালা থাকে সেখানে ঘুরে বেড়ায়। গাছের মগডাল এবং চাঁদোয়া বেশি পছন্দ। নরম ফল বিশেষ করে বটের ফল, কদম, দেবদারু, ডেউয়া, আম, কলা, তেলাকুচা, কিছু পোকামাকড় ও শুঁয়োপোকা খেতে পছন্দ করে। সাধারনত একটা নির্ধারিত স্থানে একই পাখি অথবা তার বংশধরেরা বংশবৃদ্ধি করে। প্রজনন কাল মার্চ থেকে জুলাই। শক্ত ঠোঁট দিয়ে ঠোকর দিয়ে গাছের নরম বা পচা কান্ডে গর্ত করে বাসা বানায়। কাঠঠোকরার পরিত্যাক্ত বাসাও এরা বাসা হিসেবে ব্যবহার করে। বাসার উচ্চতা মাটি থেকে কমপক্ষে ৮ ফুট উঁচুতে হয়। একবারে ৩-৪টি ছোট সাদা রঙ এর ডিম দেয়। পুরুষ এবং স্ত্রী বসন্ত বৌরি পর্যায় ক্রমে ছানার লালন-পালন করে। "Psilopogon asiaticus"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) বাংলাদেশের পাখি, রেজা খান, বাংলা একাডেমী, ঢাকা (২০০৮), পৃ. ১২৫। [১][স্থায়ীভাবে অকার্যকর সংযোগ], আই. ইউ. সি . এন. এ বড় বসন্ত বৌরি বিষয়ক পাতা। [২] ওয়েব্যাক মেশিনে আর্কাইভকৃত ৬ এপ্রিল ২০১২ তারিখে, হনুলুলু চিড়িয়াখানা, Blue-throated Barbet। The Internet Bird Collection; বড় বসন্ত বৌরির সংরক্ষিত আলোকচিত্র, ভিডিও এবং ডাক। BirdLife International; বড় বসন্ত বৌরি বিষয়ক পাতা। ওয়েব্যাক মেশিনে আর্কাইভকৃত ২১ সেপ্টেম্বর ২০১৫ তারিখে
গ্রেগরি মারগুলিস

গ্রেগরি মারগুলিস ফিল্ডস মেডাল ও উলফ পুরস্কার বিজয়ী গণিতবিদ এবং লি অ্যালজেবরা সহ গণিতের বিভিন্ন শাখায় মৌলিক অবদানের জন্য পরিচিত। রুশ বংশোদ্ভুত মারগুলিস ইয়েল বিশ্ববিদ্যালয়ের অধ্যাপক।
মার্কিন যুক্তরাষ্ট্রের ফার্স্ট লেডি

মার্কিন যুক্তরাষ্ট্রের ফার্স্ট লেডি (ইংরেজি:First Lady of the United States (শব্দসংক্ষেপণ:FLOTUS) মার্কিন যুক্তরাষ্ট্রের রাষ্ট্রপতির সহধর্মণীর পদমর্যাদার নাম। ৪৫ তম রাষ্ট্রপতি ডোনাল্ড ট্রাম্পের সহধর্মণী মেলানিয়া ট্রাম্প বতর্মানে ফার্স্ট লেডি মর্যাদা লাভ করছেন। বর্তমানে সাবেক পাঁচজন জীবিত ফার্স্ট লেডি আছেন। তারা হলেন: রোজালিন কার্টার,হিলারি ক্লিনটন,লরা বুশ ,মিশেল ওবামা এবং মেলানিয়া ট্রাম্প । মার্কিন যুক্তরাষ্ট্রের শুরুর দিকে রাষ্ট্রপতির সহধর্মনীকে বিশেস কোন নামে ডাকা হত না। তবে লেডি বা মিসেস প্রেসিডেন্ট বা মিসেস প্রেসিডেন্ট্রেস নামে ডাকা হত। প্রথম রাষ্ট্রপতি জর্জ ওয়াশিংটনের সহধর্মণীকে লেডি ওয়াশিংটন নামে ডাকা হত। প্রচলিত তথ্যমতে, ১৮৪৯ সাল থেকে ডল ম্যাডিসনকে প্রথমবারের মত ফার্স্ট লেডি বলে অভিহিত করা হয়। ১৮৬৩ সালের একটি প্রকাশনাতে সর্বপ্রথম লিখিত ভাবে ফার্স্ট লেডি শব্দটির অস্তিত্ব পাওয়া যায়। Anthony, Carl Sferrazza. First Ladies: The Saga of the Presidents Wives and Their Power 1789-1961 (1992) excerpt and text search Böck, Magdalena. The Role Of First Ladies: A Comparison Between the US and Europe (2009) Burns, Lisa M. First Ladies and the Fourth Estate: Press Framing of Presidential Wives (2008) 205 pp. আইএসবিএন ৯৭৮-০-৮৭৫৮০-৩৯১-৩ Pastan, Amy. First Ladies (2008), heavily illustrated Roberts, John B. Rating The First Ladies: The Women Who Influenced the Presidency (2nd ed. 2004) excerpt and text search Troy, Gil. Affairs of State (1997), by leading scholar Truman, Margaret. First Ladies: An Intimate Group Portrait of White House Wives (1996) excerpt and text search FLOTUS definition from MacMillan online "Open Dictionary", retrieved January 4, 2012. "First Lady Biography: Dolley Madison"। National First Ladies' Library। ৯ মে ২০১২ তারিখে মূল থেকে আর্কাইভ করা। সংগ্রহের তারিখ ৪ মে ২০১২।  Alphabetical List of First Ladies of the United States "Office of the First Lady"। ৬ অক্টোবর ২০০৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২, ২০০৯।  "First Lady's Gallery"। The White House। ৬ অক্টোবর ২০০৫ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২, ২০০৯।  "The National First Ladies' Library"। সংগ্রহের তারিখ ফেব্রুয়ারি ২, ২০০৯।  The First Ladies at the Smithsonian ওয়েব্যাক মেশিনে আর্কাইভকৃত ১৯ আগস্ট ২০১২ তারিখে An online exhibition from the National Museum of American History, Smithsonian Institution
অতীত

সাধারণ অর্থে, অতীত (Past) হচ্ছে কোন নির্দিষ্ট সময়ের পূর্বে ঘটে যাওয়া ঘটনাবলীর সমষ্টিকে নির্দেশ করে। অতীত শব্দটির সমার্থক শব্দ গত,বিগত,প্রাচীন। অতীতকে বর্তমান এবং ভবিষ্যৎ দিয়ে সংজ্ঞায়িত করা হয় এবং এদুয়ের বিপরীতে দেখানো হয় । অতীতের ধারণাটি এসেছে একটি সরল ধারায় যেভাবে মানব পর্যবেক্ষকগণ সময়কে উপলব্ধি করে থাকে এবং তা স্মৃতিশক্তি এবং অণুচিন্তার মাধ্যমে সংগ্রহ করা হয়। একই সাথে, লিখিত ভাষার আবির্ভাবের পর থেকে মানুষ অতীত ঘটনাবলী লিপিবদ্ধ করে আসছে। অতীত হচ্ছে এই সব ক্ষেত্রের বস্তুসমূহ : ইতিহাস, প্রত্নতত্ত্ব, পুরাজ্যোতির্বিদ্যা, কালপঞ্জি, ভূবিদ্যা, (ঐতিহাসিক ভূবিদ্যা), ঐতিহাসিক ভাষাবিজ্ঞান, আইন, তত্ত্ববিদ্যা, জীবাশ্মবিজ্ঞান,জীবাশ্ম বংশাণুবিজ্ঞান paleobotany, paleoethnobotany, প্রত্ন ভূগোল, paleoclimatology, এবং বিশ্বতত্ত্ব। জাদুঘর প্রত্নতাত্ত্বিক "past" (web article)। Dictionary.com। Dictionary.com। সংগ্রহের তারিখ ২৫ জুন ২০১৮।  Christian, David। "Record Keeping and History: How We Chronicle the Past" (web article)। www.khanacademy.org। Khan Academy। সংগ্রহের তারিখ ২৫ জুন ২০১৮।  Merriam-Webster (n.d.)। "Past" (Web)। Merram-Webster.com। সংগ্রহের তারিখ ২৪ জুলাই ২০১৮।
বেদব্যাস

কৃষ্ণ দ্বৈপায়ণ বা বেদব্যাস বা সংক্ষেপে ব্যাস একজন ঋষি ছিলেন। ইনি বশিষ্ঠের প্রপৌত্র, শক্তির পৌত্র, পরাশরের পুত্র এবং শুকদেবের পিতা। ইনি হিন্দুধর্মের প্রাথমিক প্রত্যাদিষ্ট হিন্দুশাস্ত্র হিসেবে স্বীকৃত বেদের ব্যবহারিক-বিন্যাসকারী, ঐতিহাসিক মহাকাব্য মহাভারত, বেদান্তদর্শন, প্রভৃতির সংকলক, সম্পাদক ও অবশেষে সমন্বায়ক এক জ্ঞানান্বেষী ঋষি। যমুনানদীতে খেয়া নৌকার ভিতর পরাশর মুনি সত্যবতীর সাথে মিলিত হলে, সত্যবতী গর্ভবতী হন। পরে যমুনার একটি দ্বীপে তার জন্ম হয়। যমুনার দ্বীপে জন্মগ্রহণ করেন বলে এর নাম হয় দ্বৈপায়ন। এঁর গায়ের রং কালো ছিল বলে, পুরো নাম দাঁড়ায় কৃষ্ণ-দ্বৈপায়ন। তার মাথায় কপিল বর্ণের জটা ছিল। তার চোখ ছিল উজ্জ্বল ও মুখে পিঙ্গল বর্ণের দাড়ি ছিল। তিনি তপস্যাবলে মহর্ষিত্ব প্রাপ্ত হয়ে বেদকে চার ভাগে ভাগ করেছিলেন। এই কারণে ইনি বেদব্যাস বা 'ব্যাস' নামে পরিচিত হন। জন্মের পরপরই ইনি তার মায়ের অনুমতি নিয়ে তপস্যার জন্য যাত্রা করে। তার তপস্যার স্থান ছিল বদরিকাশ্রম। এই কারণে ইনি বাদরায়ণ নামেও পরিচিত ছিলেন। কিংবদন্তিতে আছে যে তিনি বেদকে শতশাখাযুক্ত চার ভাগে বিভক্ত করে বেদব্যাস নামে অভিহিত হয়েছেন। মহর্ষি বেদব্যাস বেদ রচনা করেননি বরং বেদকে শুধু লিপিবদ্ধ করেছেন এবং চার ভাগে বিভক্ত করেছেন। "যথাতে সংযোগ হয় বিয়োগ অবশ্য। শরীর অনিত্য জান মরণ অবশ্য।।" মহাভারতের এরকম হাজারও শ্লোকের রচয়িতা ব্যাসদেব। মহাভারত হতে জানা যায় যে তিনি মহাভারত লিপিবদ্ধ করার জন্য ব্রহ্মার কাছে একজন লিপিকার নিয়োগের পরামর্শ গ্রহণ করতে গেলে ব্রহ্মা গণেশকে নিয়োগ করতে বলেন। গণেশ এই শর্তে লিপিকার হতে সম্মত হলেন যে, লিপিবদ্ধ করার সময় তিনি ক্ষণমাত্রও থামবেন না। ব্যাস তাতে রাজি হয়ে অপর একটি শর্ত জুড়ে দিয়ে বললেন যে, গণেশ কোনো বাক্যের অর্থ সম্পূর্ণ না বুঝে লিপিবদ্ধ করতে পারবেন না। এরপর গণেশ এই শর্তে রাজি হলে মহাভারত লিখা শুরু হয়। ব্যাসদেব তার শ্লোক রচনার মাঝে মাঝে কিছু জটিল শ্লোক রচনা করতেন। গণেশ এই শ্লোকগুলির অর্থ বুঝে লিখতে যে সময় ব্যয় করতেন, সেই সময়ের মধ্যে ব্যাসদেব আরও অনেক শ্লোক বানিয়ে ফেলতেন। ক্ষীণাঙ্গী ৫৫৫ পংক্তিতে বেদব্যাস হিন্দুশাস্ত্রের প্রজ্ঞাসঙ্কলন চয়িত করে নাম দিলেন সৃজকসূত্র। যার পরতে পরতে প্রাচীন বেদের অভিজ্ঞতা ও পুরাণাদির অভিজ্ঞানের মহাকাব্যিক লিপায়ন মহাভারত-নির্যাস গীতার পরিশোধিত আত্মা যেমন উপলব্ধ তেমনি শ্রুতি-স্মৃতির সমুদ্রমন্থিত প্রজ্ঞা সুঅনুধাব্য। সৃজকসূত্র রচনে স্রষ্টা ও সৃষ্টি সম্পর্কিত তার যুক্তিপরম্পরা জ্ঞানান্বেষীকৌশলে স্রষ্টা-অন্বেষণকেই প্রাধান্য দিয়েছেন। দেবতত্ত্ব ও হিন্দুধর্ম। বঙ্কিমচন্দ্র চট্টোপাধ্যায়। পৃষ্ঠা পৃষ্ঠা ৭৭৯।  http://onushilon.org/myth/hindu/beaal.htm পৌরাণিক অভিধান, সুধীরচন্দ্র সরকার কবিতা প্রবেশদ্বার উইকিমিডিয়া কমন্সে বেদব্যাস সংক্রান্ত মিডিয়া রয়েছে। Srîmad Bhagavatam (Bhagavata Purana), The Story of the Fortunate One (complete) The Mahābhārata Kamala Subramaniam translation, full text at archive.org Vedanta Sutras of Vyasa with Shankara Bhashya ওয়েব্যাক মেশিনে আর্কাইভকৃত ৩ এপ্রিল ২০১৯ তারিখে
আবদুল বাতেন (বীর প্রতীক)

আবদুল বাতেন (জন্ম: অজানা, - মৃত্যু: ২০০৭ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল বাতেনের জন্ম রংপুর জেলার বদরগঞ্জ উপজেলার রামনাথপুর ইউনিয়নের ছিটলক্ষ্মণপুর রাধানগর গ্রামে। তার বাবার নাম আবদুল কুদ্দুস সরকার এবং মায়ের নাম রাহেলা বেগম। তার স্ত্রীর নাম সাজেদা বেগম। তাঁদের তিন ছেলে ও দুই মেয়ে। আবদুল বাতেন চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। মার্চের প্রথম দিকে তাঁদের বেশির ভাগকে সেনানিবাসের বাইরে মোতায়েন করা হয়। তবে তিনি হেডকোয়ার্টার কোম্পানির সঙ্গে সেনানিবাসে ছিলেন। ৩০ মার্চ তারা বিদ্রোহ করে মুক্তিযুদ্ধে যোগ দেন। দিনাজপুর ও সিলেট জেলায় যুদ্ধ করেন। ১৯৭১ সালের অক্টোবর মাসের মাঝামাঝি সিলেট জেলার ছাতক সুরমা নদীর তীরবর্তী গুরুত্বপূর্ণ নদীবন্দর। নদীর পশ্চিম তীরে ছাতক সিমেন্ট ফ্যাক্টরি। ছাতক শহর ও সিমেন্ট ফ্যাক্টরি ঘিরে ছিল পাকিস্তানি সেনাবাহিনীর প্রতিরক্ষা। ভোররাতে আবদুল বাতেনসহ মুক্তিযোদ্ধারা নিঃশব্দে অবস্থান নিলেন টিলার ওপর। অদূরে বিভিন্ন স্থানে পাকিস্তান সেনাবাহিনীর প্রতিরক্ষা অবস্থান। সেখানে প্রতিরক্ষায় নিয়োজিত আছে পাকিস্তান সেনাবাহিনীর ৩১ পাঞ্জাব রেজিমেন্টের এক কোম্পানি সেনা। আরও আছে ২ ফ্রন্টিয়ার ফোর্স, ইস্ট পাকিস্তান সিভিল আর্মড ফোর্স ও সহযোগী রাজাকার। সব মিলে বিপুল শক্তি। সকাল থেকে আবদুল বাতেনদের অবস্থান এলাকায় শুরু হয়ে গেল তুমুল যুদ্ধ। নায়েক শহীদ মেশিনগানম্যান। আবদুল বাতেন তার সহকারী। তারা দুইজন মেশিনগান দিয়ে অবিরাম গুলি করতে থাকলেন পাকিস্তানি সেনাদের লক্ষ্য করে। পাকিস্তানিরাও গুলি করতে থাকল। আবদুল বাতেনদের মেশিনগানের গুলিতে থেমে গেল পাকিস্তানি সেনাদের অগ্রযাত্রা। ১৪ অক্টোবর মুক্তিযোদ্ধারা ছাতকে আক্রমণ করেন। তারা কয়েকটি দলে বিভক্ত ছিলেন। কাট অফ পার্টিতে ছিলেন আবদুল বাতেন। তার দলের নেতৃত্বে ছিলেন লেফটেন্যান্ট এস আই এম নূরুন্নবী খান। তারা ছাতকের অদূরে হাসনাবাদ এলাকায় অবস্থান নেন। যাতে ওই দিক দিয়ে পাকিস্তানিদের ছাতকের অবস্থানে কোনো রিইনফোর্সমেন্ট না পারে। মুক্তিযোদ্ধাদের মূল দল ছাত্রকে আক্রমণ করার আগেই পাকিস্তান সেনাবাহিনী তাঁদের উপস্থিতি টের পেয়ে যায়। আবদুল বাতেনরা যেখানে অবস্থান নিয়েছিলেন সেখানে পাকিস্তানি সেনারা কয়েকবার আক্রমণ করে। ভয়াবহ যুদ্ধ হয়। যুদ্ধের ভয়াবহতায় পাকিস্তানিদের অগ্রযাত্রা থেমে গেল। অনেকগুলো লাশ মাঠে ফেলে রেখে ওরা পেছনে হটে গেল। সকাল ১০টার দিকে পাকিস্তানিরা পুনরায় আক্রমণের চেষ্টা চালাল। এভাবে সারাদিন তারা অন্তত পাঁচ/ছয় বার আমাদের অবস্থানে আক্রমণ করে। পাকিস্তানিদের পাল্টা আক্রমণগুলো ছিল ভয়াবহ ধরনের। দুই তিনটি আক্রমণ নায়েক শহীদ ও আবদুল বাতেন দুঃসাহসিকতার সঙ্গে প্রতিহত করেন। বীর প্রতীক দৈনিক প্রথম আলো, "তোমাদের এ ঋণ শোধ হবে না"| তারিখ: ০৫-০৫-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।  এই নিবন্ধে দৈনিক প্রথম আলোতে ০৫-০৫-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
সোনালি-কপাল পাতা বুলবুলি

সোনালি-কপাল পাতা বুলবুলি (Chloropsis aurifrons) (ইংরেজি: Golden-fronted Leafbird), পাতা বুলবুলি, সবুজ পাতা বুলবুলি বা সোনা-কপালি হরবোলা ক্লোরোপসিডি (Chloropseidae) পরিবার বা গোত্রের অন্তর্গত এক প্রজাতির পাতা বুলবুলি। ভারতীয় উপমহাদেশ ও দক্ষিণ-পূর্ব এশিয়ার কিছু দেশ এদের প্রধান আবাসস্থল। বাংলাদেশ, ভারত, শ্রীলঙ্কা, নেপাল, ভুটান, মায়ানমার, লাওস, কম্বোডিয়া, ভিয়েতনাম, থাইল্যান্ড ও চীনের দক্ষিণাঞ্চল এদের প্রধান আবাসস্থল। সিঙ্গাপুরে এদেরকে অবমুক্ত করা হয়েছে। সোনালি-কপাল পাতা বুলবুলির তিনটি উপপ্রজাতি সনাক্ত করা গেছে। এরা হচ্ছে- C. aurifrons aurifrons (গলা ও বুক নীল) C. aurifrons frontalis (গলা ও বুক কালো, আকারে বড়সড়), দক্ষিণ ভারতে দেখা যায় C. aurifrons insularis (গলা ও বুক কালো, তুলনামূলক ছোট), শ্রীলঙ্কায় দেখা যায়। পূর্বে সোনালি-কপাল পাতা বুলবুলি (Chloropsis aurifrons) ও সুমাত্রার পাতা বুলবুলিকে (Chloropsis media) একই প্রজাতির অন্তর্ভুক্ত বলে বিবেচনা করা হত। পরবর্তীতে সুমাত্রার পাতা বুলবুলিকে সম্পূর্ণ নতুন প্রজাতি হিসেবে সনাক্ত করা হয়। সম্পূর্ণ সবুজ এ পাখির কপাল উজ্জ্বল কমলা বা সোনালী যা প্রায় লালচে দেখায়। ঈষৎ বাঁকা কালো ঠোঁট থেকে চোখ ও তার কোল এবং গলা ও বুক কালো যার মাঝখানে বা গলায় বড় নীলের ছোপ। চোখের পেছন থেকে সারা বুকের কালো জায়গাটাকে ঘিরে রাখে একটি প্রশস্ত হলুদ বন্ধনী। ডানায় যৎকিঞ্চিৎ আসমানী ছোপ দেখা যায়। চোখ গাঢ় বাদামী। পা এবং পায়ের পাতা কালো। স্ত্রী পাখির গলা ও বুকে কেবল নীলাভ গোঁফ-ডোরা, সোনালি রং পুরুষের চেয়ে হালকা। বাচ্চাগুলো পুরোপুরি সবুজ। দৈর্ঘ্যে সর্বোচ্চ ১৯ সেন্টিমিটার। ওজনে পুরুষ পাখি প্রায় ৩০ গ্রাম ও স্ত্রী পাখি প্রায় ২৫ গ্রাম। সোনালি-কপাল পাতা বুলবুলি চিরসবুজ ও পাতাঝরা বন এবং গাছপালাপূর্ণ স্থানে থাকতে ভালোবাসে। বনে বেশি, গ্রামে কম দেখা যায়। সাধারণত একাকি বা জোড়ায় জোড়ায় পরগাছায় বা ফুলে ফুলে এবং পাতায় পাতায় ঘুরে বেরিয়ে মধু, ফল এবং পোকামাকড়, বিশেষ করে শুঁয়োপোকা খায়। কখনো অন্য পাখিদের সাথে মিলে খাবারের জন্য গাছে গাছে ঘুরে বেড়ায়। মাটিতে খুব কমই নামে। এরা বেশ আগ্রাসী স্বভাবের, নিজের এলাকা সম্পর্কে বেশ সচেতন। পুরুষেরা তুলনামূলকভাবে বেশি আগ্রাসী। প্রায়ই শব্দ করে চলে এবং পাতার রঙে গায়ের রঙ হওয়ার ফলে এদেরকে দেখা না গেলেও ডাক থেকে এদের উপস্থিতি টের পাওয়া যায়। এরা নানা স্বরে গান গায়, যেমন: ‘হুইট; চা কি-হুই; সুই-চি-চি-উই; চুপ-চাও।’ এমনকি অন্য পাখির স্বরও নকল করতে পারে। তাই কোথাও কোথাও এরা হরবোলা নামে পরিচিত। জানুয়ারি থেকে আগস্ট এদের প্রজননকাল। গাছের মগডালের সরু ডালে কাঠি, পাতা, ঘাস ও মস দিয়ে বাটির মতো পরিপাটি করে বাসা বানায়। স্ত্রী পাখি তাতে দু-তিনটি ক্রিম রঙের ডিম পাড়ে। স্ত্রী ও পুরুষ পর্যায়ক্রমে ডিমে তা দেয়। ডিম পাড়ার ১৪-১৫ দিন পরে ডিম ফুটে ছানা বের হয়। ডিম ফোটার ৬ দিন পর ছানাদের চোখ ফোটে এবং ১৩ দিন পর বাসা ছাড়ে। বাংলাদেশের পাখি, রেজা খান, বাংলা একাডেমী, ঢাকা (২০০৮), পৃ. ২১২। [১][স্থায়ীভাবে অকার্যকর সংযোগ], অনিন্দ্যসুন্দর পাতা বুলবুলি, আ ন ম আমিনুর রহমান, ০৩-০৫-২০১২, দৈনিক প্রথম আলো, তথ্য সংগ্রহঃ ০৫-০৫-২০১২। [২][স্থায়ীভাবে অকার্যকর সংযোগ], The IUCN Red List of Threatened Species, Chloropsis aurifrons, সোনালি-কপাল পাতা বুলবুলি বিষয়ক পাতা। [৩], birding.in, সোনালি-কপাল পাতা বুলবুলি বিষয়ক পাতা। [৪] ওয়েব্যাক মেশিনে আর্কাইভকৃত ৫ মার্চ ২০১৬ তারিখে, BirdLife International, সোনালি-কপাল পাতা বুলবুলি বিষয়ক পাতা। The Internet Bird Collection, সোনালি-কপাল পাতা বুলবুলির ডাক, ভিডিও এবং আলোকচিত্র। ওয়েব্যাক মেশিনে আর্কাইভকৃত ৪ এপ্রিল ২০১৬ তারিখে
প্রেরিত পৌল

প্রেরিত পৌল বা সাধু পৌল ছিলেন একজন খ্রিষ্টান ধর্মপ্রচারক। তাঁর পূর্বের নাম ছিল শৌল। সাধু পৌল প্রথম জীবনে ছিলেন খ্রিষ্টধর্মবিদ্ধেষী ও খ্রিস্টানদের প্রতি অত্যাচারী একজন ইহুদি। কিলিকিয়ার তার্য শহরে তার জন্ম, এই শহরেই তিনি বড় হন। শিক্ষক গমলিয়েলের কাছে তিনি ইহুদিধর্ম সম্পর্কে শিক্ষা লাভ করেন। তিনি কঠোরভাবে ইহুদি নিয়ম-কানুন পালন করতেন। যীশুর পথে যারা চলতেন তিনি তাদের অত্যাচার করে হত্যা করতেন। ইহুদি মহাপুরোহিত ও ধর্ম নেতাদের আদেশে খ্রিস্টানদের বন্দী করতে তিনি দম্মেশক শহর থেকে ইহুদিরা তাকে তাদের কমিটি থেকে বাদ দিয়ে দেয়যিরূশালেম শহরে যাচ্ছিলেন। তখন বেলা প্রায় দুপুর। দম্মেশকের কাছাকাছি আসলে পর হঠাৎ তার চারদিকে স্বর্গ থেকে উজ্জ্বল আলো পড়লো, আর তিনি মাটিতে পড়ে গেলেন। তিনি শুনতে পেলেন কেউ যেন তাকে বলছেন‚ “শৌল শৌল, কেন তুমি আমাকে কষ্ট দিচ্ছ?” তিনি জিজ্ঞাসা করলেন, “প্রভু আপনি কে?” তিনি বললেন, ”আমি নাসরতের যীশু যাকে তুমি কষ্ট দিচ্ছ।” তখন শৌল বললেন, “প্রভু আমি কি করব?” প্রভু বললেন, ”ওঠো, দম্মেশকে যাও, তোমার জন্য যা ঠিক করে রাখা হয়েছে তা সেখানেই তোমাকে বলা হবে।” তখন তার সঙ্গীরা তাকে দম্মেশকে নিয়ে গেল কেননা শৌল অন্ধ হয়ে গিয়েছিলেন। পরে সাধু অননিয় নামে একজন খ্রিস্টভক্ত তার কাছে এলেন। তিনি তার পাশে দাঁড়িয়ে বললেন, “ভাই শৌল, তোমার দেখবার শক্তি ফিরে আসুক।” আর তখনই শৌল দৃষ্টিশক্তি ফিরে পেলেন। অননিয় আরও বললেন, “যিশু তোমাকে বেছে নিয়েছেন, তুমি তারই সাক্ষী হবে এবং যা দেখেছ ও শুনেছ সব মানুষের নিকট তা বলবে।” তখন শৌল বাপ্তিস্ম গ্রহণ করলেন এবং পৌল নাম গ্রহণ করলেন। এরপর পৌল খ্রিস্টধর্ম প্রচারে আত্মনিয়োগ করেন। সাধু পৌল নতুন নিয়মের ১৩টি পুস্তকের লেখক। কিছু গবেষকের মতে সাধু পৌল রোমে মৃত্যুবরণ করেন। In the Footsteps of Paul. PBS. Retrieved 2010-11-19. Acts 22:3 Brown, Raymond E. (1997) An Introduction to the New Testament, p. 436. Doubleday, Anchor Bible Reference Library, Harris, Stephen L. Understanding the Bible. Palo Alto: Mayfield. 1985. আইএসবিএন ৯৭৮-১-৫৫৯৩৪-৬৫৫-৯ https://st-takla.org/Full-Free-Coptic-Books/Synaxarium-or-Synaxarion/11-Abeeb/05-Abeeb.html
ডলি ম্যাডিসন

ডলি পেইন টড ম্যাডিসন (ইংরেজি:Dolley Payne Todd Madison) (জন্ম: মে ২০, ১৭৬৮ –মৃত্যু: জুলাই ১২, ১৮৪৯) মার্কিন যুক্তরাষ্ট্রের রাষ্ট্রপতি জেমস ম্যাডিসনের সহধর্মনী। তিনি ১৮০৭ থেকে ১৮১৭ পর্যন্ত মার্কিন যুক্তরাষ্ট্রের ফার্স্ট লেডির মর্যাদা লাভ করেন। Allgor, Catherine, Parlor Politics: In Which the Ladies of Washington Help Build a City and a Government, Charlottesville: University Press of Virginia, 2000. Allgor, Catherine, A Perfect Union: Dolley Madison and the Creation of the American Nation, New York: Henry Holt, 2005. Arnett, Ethel Stephens, Mrs. James Madison: The Incomparable Dolley, Greensboro, N.C.: Piedmont Press, 1972. Howard, Hugh. Mr. and Mrs. Madison's War: America's First Couple and the Second War of Independence, (Bloomsbury Press, 2012) Witteman, Barbara (২০০৩)। Dolley Madison: First Lady (illustrated সংস্করণ)। Mankato: Capstone Press। পৃষ্ঠা 48। আইএসবিএন 0-7368-1551-1।  Hart, Craig (২০০৪)। A Genealogy of the Wives of the American Presidents and Their First Two Generations of Descent (illustrated সংস্করণ)। Jefferson: McFarland Publishing। পৃষ্ঠা 309। আইএসবিএন 978-0-7864-1956-2।  http://docsouth.unc.edu/neh/jennings/jennings.html - Paul Jennings book on James Madison The Dolley Madison Project ওয়েব্যাক মেশিনে আর্কাইভকৃত ২২ জুলাই ২০১৬ তারিখে - The life, legacy, and letters of Dolley Payne Madison The Dolley Madison Digital Edition - The online correspondence of Dolley Payne Madison Dolley Madison Letters - Digitized collection of letters from Dolley Madison - no login required ফাইন্ড এ গ্রেইভে ডলি ম্যাডিসন (ইংরেজি) Dolley Madison ওয়েব্যাক মেশিনে আর্কাইভকৃত ১৫ ফেব্রুয়ারি ২০১০ তারিখে - PBS American Experience documentary American Artifacts: Congressional Cemetery, American History TV, CSPAN3, on YouTube, accessed April 16, 2012.
এলিজাবেথ মনরো

এলিজাবেথ কোর্টরাইট মনরো (ইংরেজি: Elizabeth Kortright Monroe) (জন্ম: জুন ৩০, ১৭৬৮ –মৃত্যু: সেপ্টেম্বর ২৩, ১৮৩০) মার্কিন যুক্তরাষ্ট্রের ৫ম রাষ্ট্রপতি জেমস মনরোর সহধর্মণী। তিনি ১৮১৭ সালে থেকে ১৮২৫ সাল পর্যন্ত ফার্স্ট লেডির মর্যাদা লাভ করেন। তিনিই প্রথম যিনি দুমেয়াদ ফার্স্ট লেডির মর্যাদা লাভ করেন। "Elizabeth Monroe"। WHHA (en-US) (ইংরেজি ভাষায়)। সংগ্রহের তারিখ ২০২৪-০৬-০১।  "Elizabeth Monroe | Biography & Facts | Britannica"। www.britannica.com (ইংরেজি ভাষায়)। ২০২৪-০৪-১৯। সংগ্রহের তারিখ ২০২৪-০৬-০১।  https://web.archive.org/web/20040301231620/http://www.whitehouse.gov/history/firstladies/em5.html Elizabeth Monroe at Findagrave
পেপসিকো

পেপসিকো ইনকর্পোরেশন (ইংরেজি: PepsiCo Inc.) একটি আমেরিকান মাল্টিন্যাশনাল খাবার, জলখাবার, এবং পানীয় পণ্যের মাল্টিন্যাশনাল প্রতিষ্ঠান, যার সদর দপ্তর হ্যামলেট পার্চেসে, নিউ ইয়র্কের হ্যারিসনে অবস্থিত। পেপসিকো পেপসি-কোলা কোম্পানি এবং ফ্রিটো-লে, ইনকর্পোরেশন এর মিলনের সাথে 1965 সালে গঠিত হয়েছিল। পেপসিকো তার প্রধান পণ্য পেপসি কোলা থেকে বিশেষজ্ঞীয় খাবার এবং পানীয় পণ্যের বিস্তারিত ব্র্যান্ডে পরিণত হয়েছে। "Profile: PepsiCo, Inc. (PEP)"। Reuters। ৭ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০১০।  "2010 Form 10-K, PepsiCo, Incorporated"। United States Securities and Exchange Commission।  দাপ্তরিক ওয়েবসাইট PepsiCo Canada PepsiCo India[স্থায়ীভাবে অকার্যকর সংযোগ] PepsiCo UK PepsiCo Benelux (Belgium/Netherlands/Luxembourg) (ওলন্দাজ) PepsiCo France (ফরাসি) PepsiCo Germany (জার্মান) PepsiCo Spain (স্পেনীয়) Yahoo! – PepsiCo, Inc. Company Profile টেমপ্লেট:PepsiCo
আনিস মোল্লা

আনিস মোল্লা (জন্ম: অজানা - মৃত্যু: ১৯৯৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। আনিস মোল্লার জন্ম পিরোজপুর জেলার মঠবাড়িয়া উপজেলার দাউদখালী ইউনিয়নের খায়েরঘাটচড়া গ্রামে। তার বাবার নাম তছিমউদ্দিন মোল্লা এবং মায়ের নাম মজিতন নেছা। তার স্ত্রীর নাম আছিয়া বেগম। আনিস মোল্লা ১৯৭১ সালে চাকরি করতেন ইপিআরে (ইস্ট পাকিস্তান রাইফেলস, পরে বিডিআর, এখন বিজিবি)। মুক্তিযুদ্ধ শুরু হলে ঝাঁপিয়ে পড়েন যুদ্ধে। চাকরি থেকে অবসর নেন ১৯৭৮ সালে। বীর বিক্রম "দৈনিক প্রথম আলো, "তোমাদের এ ঋণ শোধ হবে না"| তারিখ: ০৬-০৪-২০১২"। ২০১৫-১১-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-০৩।